**MOLITVE VJERNIKA**

**PEDESETNICA (DUHOVI) – C**

**(5. lipnja 2022.)**

1. Za papu našeg Franju, biskupa Božu kao i sve biskupe, svećenike, redovnike i redovnice: daj da uvijek budu dosljedni Tvom pozivu i hrabri svjedoci Tvoje Riječi, molimo Te:
2. Za cijelu Crkvu u domovini i u svijetu: daj da razvija i koristi darove Duha Svetoga dobivene na svetoj potvrdi, kako bi živjela puninu Kristova života, a na koncu ovozemaljskog života, zavrijedila ući u Tvoje kraljevstvo, molimo Te:
3. Za vladare naroda: da neumorno traže istinu i s ljubavlju rade za dobrobit svakoga čovjeka, molimo Te:
4. Bože, daj nam snage kako bismo se odupirali sebičnosti, oholosti i svakoj nečistoći, a živjeli po Tvom Duhu koji upućuje u svu istinu, molimo Te:
5. Za mir u svijetu: da zavlada mir u srcima ljudi te prestane ugnjetavanje nedužnih ljudi, molimo Te:
6. Za obitelji: daj da bude prisutno jedinstvo i vjernost između bračnih parova te skladan obiteljski život koji je otvoren novome životu, molimo Te:
7. Za našu pokojnu braću i sestre, budi im milostiv i privedi ih u svoje kraljevstvo, molimo Te: